《甘州遍 阅江楼观射，和唐人毛文锡韵》
清代·董元恺

崧台暖，斜日海天低。角弓齐。雁行阵里，风轮丝上，危楼百尺听行鼙。

营帐北，女墙西。报道右晴初注，惝恍意犹迷。遥嘶影，碧草趁霜蹄。

靖蛮奚。何须铁骑，一矢上云梯。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。